১০. একদল লোক বংশ নিয়ে গর্ব করেন। কোন কোন লোক উচ্চ বংশীয় লোককে সৎ বলে তাকেন। কেহ কেহ মনে করেন উচ্চ বংশধর মানেই সৎলোকের সমাহার। উচ্চ বংশ দাবী করেন এমন লোকদেরকে সীমাহীন অসৎ কাজ করতে দেখা যায়। এমন কি দেখা যায় এমন কোন পাপ নেই যা তারা করেনা। বংশ মর্যাদা দিয়ে কি সৎ হওয়া যায়? পবিত্র কোরআনে ইরশাদ হচ্ছে ‘‘নিশ্চয়ই তোমাদের মধ্যে আল্লাহর নিকট ঐ ব্যক্তিই সম্মানিত ও মর্যাদাবান যে অধিক মুত্তাক্বী’’ (সূরা হুজুরাত: আয়াত-১৩)। মুত্তাক্বী ঐ ব্যক্তি, যে আল্লাহকে ভয় করে সকল অন্যায় কাজ ছেড়ে দেয়। বংশ গৌরব দিয়ে কেউ সৎ প্রমাণ করতে পারবেনা। কর্ম দিয়েই সততার প্রমাণ দিতে হবে। নবী (সাঃ ইরশাদ করেন- ‘‘যাকে মন্দ কর্ম পিছিয়ে দিয়েছে, বংশ গৌরব তাকে এগিয়ে দিতে পারবে না।’’ (মুসলিম, আবু দাউদ, তিরমীজি)।